ສະຫະປະຊາຊາດຮ້ອງຂໍ ການຊ່ອຍເຫຼືອເພີ່ມຕື່ມ ສຳລັບແຫຼມອາຟຣິກາ (ເບິ່ງວີດີໂອ)
ອົງການສະຫະປະຊາຊາດ ຮ້ອງຂໍການຊ່ອຍເຫຼືອຕື່ມ 1 ພັນ 400 ລ້ານໂດລາ ສຳລັບແຫຼມອາຟຣິກາ
ອົງການສະຫະປະຊາຊາດໄດ້ຮ້ອງຂໍເງິນເພີ່ມຕື່ມຈຳນວນ 1 ພັນ 400 ລ້ານໂດລາເພື່ອນຳ ໄປໃຫ້ຄວາມຊ່ອຍເຫຼືອທາງດ້ານມະນຸດສະທຳແກ່ປະຊາຊົນຈຳນວນ 12 ລ້ານຄົນທີ່ອາໄສ ຢູ່ໃນບັນດາປະເທດໃນເຂດແຫຼມອາຟຣິກາທີ່ໄດ້ປະສົບກັບໄພແຫ້ງແລ້ງນັ້ນ ອົງການໃຫ້ຄວາມຊ່ອຍເຫຼືອທາງດ້ານມະນຸດສະທຳຂອງສະຫະປະຊາຊາດກ່າວ ໃນມື້ວັນ ສຸກວານນີ້ວ່າ ຖ້າການສະໜອງຕອບທາງດ້ານການຊ່ອຍເຫຼືອ ບໍ່ໄດ້ເພີ່ມຂຶ້ນຕາມຄວາມ ຮຽກຮ້ອງຕ້ອງການທີ່ເພີ່ມທະວີຂຶ້ນແລ້ວນັ້ນ ຄວາມອຶດຢາກຢູ່ໃນ 2 ເຂດຂອງໂຊມາເລຍ ອາດຈະແຜ່ລາມໄປທົ່ວພາກໃຕ້ຂອງໂຊມາເລຍພາຍໃນໄລຍະນຶ່ງຫາສອງເດືອນ ໃນຖະແຫຼງການທີ່ນຳອອກເຜີຍແຜ່ສະບັບນຶ່ງນັ້ນ ອົງການສະຫະປະຊາຊາດກ່າວວ່າ ໃນ ແຕ່ລະມື້ມີຊາວໂຊມາເລຍຫຼາຍພັນຄົນ ໄດ້ພາກັນຫຼົບໜີຄວາມຮຸນແຮງແລະລາຄາອາຫານ ທີ່ແພງຂຶ້ນເຂົ້າໄປໃນປະເທດເອທິໂອເປຍ ແລະເຄັນຢາ ອັນເປັນຜົນມາຈາກໄພແຫ້ງແລ້ງທີ່ ຮ້າຍແຮງສຸດໃນຮອບ 60 ປີ ການປະທະກັນໄດ້ລະເບີດຂຶ້ນ ລະຫວ່າງພວກຫົວຮຸນແຮງ al-Shabab ກັບທະຫານລັດ ຖະບານໂຊມາເລຍແລະສະຫະພາບອາຟຣິກາ ຂະນະທີ່ພວກຫົວຮຸນແຮງ ພະຍາຍາມຂັດ ຂວາງການແຈກຢາຍການຊ່ອຍເຫຼືອ ອົງການສະຫະປະຊາຊາດກ່າວວ່າ ວິກິດການທີ່ວ່ານີ້ຄາດວ່າຈະມີຄວາມຮ້າຍແຮງສຸດໃນ ລະຫວ່າງເດືອນສິງຫາຫາເດືອນກັນຍາ ແລະຈຳນວນປະຊາຊົນທີ່ຕ້ອງການຄວາມຊ່ອຍ ເຫຼືອອາດຈະເພີ່ມຂຶ້ນຫຼາຍເຖິງ 25%